شەفەق نیوز/ هێزە ئەمنیەیلە، ئمڕوو پەنجشەممە، تەرمیگ نەناسریاگ
پەیا کردن، و مرافەیگ و دوو زەخمدار تۆمار کردن، و هەمیش دزیکردن چەکداریگ لە ناوچەیلیگ
جیاجیا لە بەغداد پایتەخت.
سەرچەوەیگ ئەمنی ئەرا ئاژانس شەفەق نیوز وت: هێزیگ ئەمنی،
نیمەڕو ئمڕوو، تەرمیگ نەناسریاگ لە ناوچەی حسێنیەی باکوور بەغداد پەیا کرد، و شوین
زەخمەیل چەقو لە زگی بوی.
سەرچەوەگە وتیش؛ دوو کەس لەوەر مرافەیگ لەناونی بڕی گەنج
ک رەسیە وەکارهاوردن چەک چەرمگ وت لە شار سەدر لە بەغداد پایتەخت زەخمدار بوین.
سەرچەوەگە هەمیش باس کرد ک چەکدارەیلیگ نەناسریاگ چگنە ناو
ماڵ چووڵیگ لە ناوچەی بەلەدیات، و تەڵا وپویل لەناوی دزی کردن و واین.
